การุณยฆาต (ละครโทรทัศน์)

| การุณยฆาต |
| --- | --- |
ภาพโปสเตอร์ประชาสัมพันธ์ จากทางเว็บไซต์อ้ายฉีอี้ (iQIYI)

English: Spare Me Your Mercy
 
แนว:   ซีรีส์สืบสวน  ซีรีส์ระทึกขวัญ  ซีรีส์โรแมนซ์ดรามา 
สร้างโดย: ศิริลักษณ์ ศรีสุคนธ์
เค้าโครงจาก: “การุณยฆาต (Euthanasia)” โดย Sammon (นามปากกาของ พญ.อิสรีย์ ศิริวรรณกุลธร)
บทละครโทรทัศน์: ศิริลักษณ์ ศรีสุคนธ์
กำกับโดย: วรวิทย์ ขัตติยโยธิน
แสดงนำ:   ธนภพ ลีรัตนขจร  กฤษณภูมิ พิบูลสงคราม  คานธี วสุวิชย์กิต  อัจฉรียา โพธิพิพิธธนากร  ศิวาวุธ ปุตระเศรณี  อริศรา วงษ์ชาลี  พงศธร จงวิลาส  ภูมิภัทร ถาวรศิริ  ภูธเนศ หงษ์มานพ  ภคชนก์ โวอ่อนศรี  ดวงใจ หิรัญศรี  ยะสะกะ ไชยสร  จารุนันท์ พันธชาติ  รัชนีบูล เพียรวิกรัยโสภณ 
ดนตรีโดย: เทิดศักดิ์ จันทร์ปาน
ดนตรีแก่นเรื่องเปิด: “Weight of the Crown” โดย Edward McCormack (เฉพาะตอนที่ 1 และ 8)
ดนตรีแก่นเรื่องปิด: “เพียงนิทาน” ขับร้องโดย ธนนท์ จำเริญ
ผู้ประพันธ์เพลง: อัจฉริยา ดุลยไพบูลย์
ประเทศแหล่งกำเนิด: ไทย
ภาษาต้นฉบับ: ไทย
จำนวนซีรีส์: 1
จำนวนตอน: 8
การผลิต
ผู้จัดละคร:   ถกลเกียรติ วีรวรรณ  นิพนธ์ ผิวเณร  ระฟ้า ดำรงชัยธรรม 
ควบคุมงานสร้าง: นิพนธ์ ผิวเณร
สถานที่ถ่ายทำ:   ชัยชาญ ชาญประสิทธิ์  ศุภากร รินคำ 
กำกับภาพ:   ศรัณย์ ศรีสิงห์ชัย  พงศธร ตำคำดี 
ลำดับภาพ: ฟูลเฮ้าส์ โปรดักชั่น จำกัด
กล้อง: หลายกล้อง [en]
ความยาวตอน: 50 – 60 นาที (โดยประมาณในแต่ละตอน)
บริษัทผู้ผลิต: เดอะ วัน เอ็นเตอร์ไพรส์ จำกัด (มหาชน)
ออกอากาศ
สถานีโทรทัศน์:   ช่องวัน 31  แอปพลิเคชันวันดี  อ้ายฉีอี้ 
ออกอากาศ: 28 พฤศจิกายน 2567 (2567-11-28) – 25 ธันวาคม 2567 (2567-12-25)
ละครที่เกี่ยวข้อง
พฤติการณ์ที่ตาย
การุณยฆาต (อังกฤษ: Spare Me Your Mercy) เป็นละครชุด (ซีรีส์) แนวสืบสวน, ระทึกขวัญ และโรแมนซ์ดรามา ที่แพร่ภาพทางโทรทัศน์ระบบดิจิทัลในประเทศไทยและบริการสื่อผ่านอินเทอร์เน็ต (OTT) ในปี พ.ศ. 2567 กำกับการแสดงโดย วรวิทย์ ขัตติยโยธิน ร่วมกับการพัฒนางานสร้าง (โชว์รันเนอร์) และเขียนบทฉบับซีรีส์โดย ศิริลักษณ์ ศรีสุคนธ์ (ทั้งสองคนนี้เคยร่วมงานกันมาก่อนในละคร “กาหลมหรทึก” เมื่อปี พ.ศ. 2561) โดยมี นิพนธ์ ผิวเณร ประธานเจ้าหน้าที่ฝ่ายผลิตละคร และหนึ่งในผู้อำนวยการผลิตของบริษัท เดอะ วัน เอ็นเตอร์ไพรส์ จำกัด (มหาชน) เป็นผู้อำนวยการสร้างซีรีส์เรื่องนี้ แสดงนำโดย “ต่อ – ธนภพ ลีรัตนขจร” และ “เจเจ – กฤษณภูมิ พิบูลสงคราม”
แก่นเรื่องของซีรีส์เรื่องนี้ จะถ่ายทอดมุมมองที่หลากหลายทางสังคมในปัจจุบัน ที่เกี่ยวข้องกับการการุณยฆาตในกระบวนการรักษาพยาบาล และการรักษาในเชิงการบริบาลบรรเทา หรือที่นิยมเรียกกันว่า “การรักษาแบบประคับประคอง” (Palliative Care) เพื่อเป็นการจัดการชีวิตในช่วงเวลาบั้นปลายของผู้ป่วยในภาวะโรคร้ายแรงระยะสุดท้าย โดยมีจุดประสงค์เพื่อสร้างความเข้าใจและการแสดงความคิดเห็นเพื่อการพัฒนาสังคมในเชิงภาพรวมร่วมกัน
ซีรีส์เรื่องนี้เป็นผลงานลำดับที่ 5 ที่อยู่ในชุดผลงานต้นฉบับของวันดี (oneD Original) โดยแพร่ภาพผ่านทางสถานีโทรทัศน์ระบบดิจิทัล “ช่องวัน 31” ในฉบับตัดต่อเอาเนื้อหาบางส่วนออกไป (เหมาะสมกับผู้รับชมที่มีอายุตั้งแต่ 13 ปีขึ้นไป) รวมถึงทางแอปพลิเคชัน “วันดี (oneD)” และเว็บไซต์หรือแอปพลิเคชันของ “อ้ายฉีอี้” ในรูปแบบเนื้อหาฉบับสมบูรณ์ (Uncut) ซึ่งแพร่ภาพในประเทศไทยตามช่องทางเหล่านี้ในจำนวนตอนทั้งสิ้น 8 ตอนเท่านั้น โดยเริ่มการออกอากาศตั้งแต่วันที่ 28 พฤศจิกายน จนถึง 25 ธันวาคม พ.ศ. 2567 (ทุกวันพุธ และวันพฤหัสบดี ของแต่ละสัปดาห์ในช่วงเวลาดังกล่าว) ทั้งนี้ มีการแพร่ภาพซีรีส์เรื่องนี้ในต่างประเทศด้วยอย่างถูกต้องตามกฎหมายลิขสิทธิ์ ตามช่องทางบริการสื่อที่ทางเจ้าของช่องทางแต่ละแหล่งนั้น ๆ ได้ประชาสัมพันธ์เอาไว้ด้วย
อนึ่ง เนื้อหาของซีรีส์เรื่องนี้ดัดแปลงเค้าโครงเรื่องมาจากนวนิยายไทย แนวสืบสวนและยาโออิในชื่อเรื่องเดียวกันนี้ ที่ประพันธ์โดย Sammon ซึ่งเป็นนามปากกาของ พญ.อิสรีย์ ศิริวรรณกุลธร แพทย์เฉพาะทางเวชศาสตร์ครอบครัว (Family Medicine) โดยมีผลงานนวนิยายไทยที่เป็นที่รู้จักอย่างเรื่อง “พฤติการณ์ที่ตาย (Manner of Death)”, “ทริอาช (Triage)” และริเริ่มการวางโครงเรื่องรวมทั้งร่วมเขียนบทในซีรีส์ไทยเรื่อง “โฟร์มินิทส์ [en] (4MINUTES)”